|  |  |  |
| --- | --- | --- |
| Град Вршац  Градска управа Града Вршца  Број:110-93/2024-IV  Датум:17.10.2024. година |  |  |

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У ГРАДСКОЈ УПРАВИ ГРАДА ВРШЦА**

**РАДНО МЕСТО: Имовинско правни послови управљања имовином**

1. Радно место се попуњава у Градској управи Града Вршца, Трг победе 1 Вршац.

1. Радно место које се попуњава је **Имовинско правни послови управљања имовином**, звање **Саветник**, број извршилаца **1**, у **Одељењу за имовинско правне послове**.

**3. Опис послова на радном месту:** припрема нацрт одлука и уговора о коришћењу и располагању имовином у јавној својини града; спроводи поступак издавања у закуп стамбеног и пословног простора и гаража у јавној својини града Вршца; саставља уговоре о закупу пословног простора и гаража након спроведеног поступка; закупцима који не измирују своје обавезе по основу закупа доставља отказе уговора о закупу пословног простора и гаража; саставља предлоге и припрема документацију за утужење закупаца због неизмиривања доспелих, а неизмирених обавеза, као и за раскид уговора и предају поседа и доставља их Градском (Државном) правобранилаштву ради покретања судских поступака; остварује потребну комуникацију са дистрибутерима ради прикључења објеката у јавној својини града Вршца на нисконапонску електричну мрежу, уличну, водоводну и канализациону инсталацију и сл.; прати наменско коришћење стамбеног и пословног простора и гаража; покреће поступак за отказ уговора о закупу стамбеног и пословног простора и гаража; води евиденцију о пословним просторима у јавној својини града Вршца; сачињава табеларни преглед и извештаје о коришћењу пословног простора; врши процену оправданости предлога закупца за инвестиционо одржавање пословног простора и сходно томе сачињава нацрт претходне сагласности Градског већа; остварује сталну комуникацију са Републичким геодетским заводом – Катастар непокретности Вршац, у правцу решавања проблема који настану у поступку коришћења и располагања непокретностима у јавној својини града; припрема сву документацију у поступку откупа станова у својини града; прикупља и комплетира документацију за упис непокретности у одговарајуће јавне регистре; води јединствени регистар непокретности у јавној својини локалне самоуправе; води и ажурира портфолио имовине у јавној својини града; припрема анализе, информације и извештаје из делокруга у циљу утврђивања чињеничног стања; обавља и друге послове по налогу руководиоца Одељења и начелника Градске управе, у складу са позитивним прописима.

1. **Услови за запослење на радном месту**:
2. стечено високо образовање у области друштвено-хуманистичких наука, правних наука;
3. најмање 3 година радног искуства у струци;
4. држављанство Републике Србије;
5. пунолетство;
6. да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа;
7. да лице није правноснажно осуђивано на безусловну казну затвора од најмање шест месеци и
8. познавање рада на рачунару.

Положен стручни испит за рад у државним органима не представља услов нити предност за заснивање радног односа на радном месту за које је расписан јавни конкурс.

1. На радном месту се заснива радни однос на неодређено време.
2. Место рада је Градска управа Града Вршца, Трг победе 1, Вршац.
3. Компетенције које се проверавају у изборном поступку су: опште функционалне компетенције, посебне функционалне компетенције, понашајне компетенције и мотивација за рад на радном месту.
4. **Поступак и начин провере компетенција:**
5. Провера општих функционалних компетенција:
   1. „Организација и рад органа аутономне покрајине, односно јединице локалне самоуправе у Републици Србији” – вршиће се путем теста (писмено).
   2. „Пословна комуникација” – вршиће се путем теста (писмено).
   3. „Дигитална писменост” – вршиће се решавањем задатака (практичним радом на рачунару).
6. Провера посебних функционалних компетенција:
   1. Посебна функционална компетенција за област рада нормативни послови – методолошка правила за израду нормативних аката из надлежности органа, служби и организација и партиципација јавности, вршиће се писмено, путем симулације;
   2. Посебна функционална компетенција за област рада управно-правних послови – управни спорови, извршење донетих судских пресуда, вршиће се усмено, путем симулације и
   3. Посебна функционална компетенција – релевантни прописи из делокруга радног места, вршиће се усмено, путем симулације.
7. Провера понашајних компетенција: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност и посвећеност и интегритет вршиће се путем интервјуа базираног на компетенцијама.
8. Процена мотивације за рад на радном месту и прихватање вредности јединице локалне самоуправе вршиће се путем разговора са конкурсном комисијом (усмено).
9. **Достављање доказа** **при подношењу пријаве**

Ако кандидат има важећи сертификат, потврду или други одговарајући писани доказ о томе да поседује дигиталне компетенције (знања и вештине о основама коришћења рачунара, основама коришћења интернета, обради текста и табеларним калкулацијама) и жели да на основу њега буде ослобођен тестирања ове компетенције, може тај доказ, у оригиналу или овереној фотокопији, приложити уз пријавни образац на овај конкурс.

**Напомена:** Ако кандидат не достави наведени доказ, провера компетенције „дигитална писменост” извршиће се писмено. Ако конкурсна комисија увидом у достављени доказ не буде могла потпуно да оцени да ли је кандидатова дигитална писменост на потребном нивоу, позваће га на тестирање ове компетенције, без обзира на достављени доказ.

1. **Докази који се достављају током изборног поступка**

Пре завршног разговора са Конкурсном комисијом кандидати су дужни да доставе, у року од 5 радних дана од пријема позива за достављање доказа, следеће доказе:

1. оригинал или оверену фотокопију дипломе којом се потврђује стручна спрема;
2. оригинал или оверену фотокопију доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство)

Службеник (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или решење да је нераспоређен.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Фотокопије докумената које нису оверене од стране надлежног органа неће се разматрати.

**Напомена:** Орган, по службеној дужности, на основу члана 103. Закона о општем управном поступку („Службени гласник РС”, бр. 18/16 и 95/18 – аутентично тумачење), за кандидате прибавља:

1. уверење о држављанству;
2. извод из матичне књиге рођених и
3. уверење МУП-а да кандидат није правоснажно осуђиван на безусловну казну затвора у трајању од најмање шест месеци.

Ако кандидат у пријави наведе да жели сам да достави наведена документа, тада их мора доставити у оригиналу или овереној фотокопији, у року од 5 радних дана од дана пријема позива за достављање доказа.

1. **Предност код избора кандидата**

На овом конкурсу, предност на изборној листи, у случају једнаког броја бодова кандидата, имаће дете палог борца, ратног војног инвалида и борца у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20).

1. **Пријава на јавни конкурс врши се на прописаном обрасцу пријаве**

Образац пријаве на овај конкурс доступан је на интернет презентацији органа www.vrsac.org.rs или га лица у штампаном облику могу преузети у писарници Градске управе Града Вршац, Трг победе 1, Вршац.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве у Градској управи Града Вршца.

**13.Рок за подношење пријава**је 15 дана и почиње да тече наредног дана од дана оглашавања 17.10.2024. године, а окончава се дана 01.11.2024. године.

**14. Адреса на коју се подносе пријаве** **поштом** je Градска управа Града Вршца, Трг победе 1, 26300 Вршац, са назнаком „За јавни конкурс”, а непосредно предајом на писарници Градске управе Града Вршца на адресу Трг победе 1, Вршац.

**15**. **Место, дан и време када ће се спровести изборни поступак**

Изборни поступак ће се спроводити почев од 04.11.2024. године, са почетком у 10,00 часова, у Малој сали Градске управе Града Вршца, Трг победе 1 у Вршцу, о чему ће кандидати бити обавештени телефонским путем.

**16. Лице задужено за давање обавештења о конкурсу** je руководилац Одељења за послове органа Града и управљање људским ресурсима, Данило Ивановић, тел: 013/800-587.

\* Неблаговремене, недопуштене, неразумљиве или непотпуне пријаве биће одбачене.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Oбразац пријаве за ово радно место налази се у прилогу Конкурса.

|  |  |  |
| --- | --- | --- |
|  |  | н а ч е л н и к  Градске управе Града Вршца  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Славица Поповић |